પુણેના નવનાથ યેવલેની એક પ્રખ્યાત ટી-સ્ટોલ છે. તે યેવલે ટી-સ્ટોલમાં ચા વેંચે છે. આ કામ તેણે વર્ષ 2011માં શરૂ કર્યુ હતું અને હવે યેવલે ટી હાઉસ ખૂબ ખ્યાતનામ થઈ ચુક્યું છે. નવનાથ દિવસમાં 3થી 4 હજાર કપ ચા વેંચે છે. મહત્વપૂર્ણ છે કે નવનાથે ટી-સ્ટોલ શરૂ કરતાં પહેલા ચાર વર્ષ ચા પર સ્ટડી અને રીસર્ચ વર્ક કર્યું હતું. ત્યારબાદ તેણે શ્રેષ્ઠ ગુણવત્તાવાળી ચા બનાવી અને વેંચવાની શરૂઆત કરી. હાલ નવનાથ યેવલેના ટી-હાઉસમાં 10થી 14 લોકો નોકરી કરે છે. યેવલેએ પોતાના ટી-હાઉસના બે આઉટલેટ પુણેમાં શરૂ કર્યા છે અને હવે તે દુનિયાભરમાં પ્રખ્યાત થવા અંગે વિચારી રહ્યા છે.